Lahˬ cehˆ cehˆ-ehˇ cehˆ naˇ gaˇ ma-ahˇ aˇ ho hawˇ-eu qhaˬ tcehˆ mawˇ-awˇ Mˬ ga paˆ le shaw-iˬ ngaˇ-a de. Yawˬ ghaˬ na luꞈ cehˆ-awˬ de lehˇ guˇ-awˇ aˬ nyaꞈ qawꞈ sheuˬ-awˇ cehˆ-euˬ meh. Qhoeˇ ngeh, mawˇ neˬ-euˬ yaˇ-ahˇ yaˇ mˇ luꞈ-eu jeˬ zaˬ deuˬ hawˇ-eu ya ma hawˇ-eu jeˬ zaˬ nui deuˬ qawꞈ hteˇ saˇ qhoeˇ gaˬ-awˇ guˆ-eu miˇ neh cehˆ chaw gheh-euˬ meh. Gaˇ ma maˬ mawˇ nya-ehˇ pyeuꞈ-iˇ naˇ, ya ma-ahˇ mehˬ shi phaw neh gaˇ ma bi htahˬ dahˇ-awˇ dzeˇ-eu jeˬ zaˬ deuˬ mehˬ nah phaw neh chaw hteh-euˬ meh.